Diari Oficial de la Generalitat Valenciana


Sumari del DOGV 3759, del 29-05-2000 (2000/3049)

Notificació de la resolució del recurs ordinari amb el número de referència interna R-111/1998.
-----------------------------------------------------------------------------------------------

### Dades del document

Número de DOGV
:   3759

Data del DOGV
:   29-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/3049


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari amb el número de referència interna R-111/1998. [2000/M3049]
  
De conformitat amb el que estableix l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es notifica a la senyora Juana H. Julián Hernández, urbanització Buena Vista, 21-3r-A, 03207 la Nucia, la resolució del recurs ordinari amb el número de referència interna R-111/1998.
  
Resolució
  
Examinat el recurs ordinari formulat per la senyora Juana H. Julián Hernández contra la resolució del Servei Territorial d'Alacant, en relació amb la sol·licitud de visat i d'ajuda econòmica directa per a l'adquisició protegida d'un habitatge a preu taxat en l'expedient 03/1T/783/97.
  
Antecedents de fet
  
Primer. La senyora Juana H. Julián Hernández adquirent d'un habitatge lliure usat, per mitjà d'escriptura de compravenda de data 15 de juliol de 1997, presentà en el Servei Territorial d'Alacant la sol·licitud de visat i d'ajudes econòmiques directes el dia 11 de setembre d'aquell any.
  
Segon. A la vista de la documentació aportada i d'acord amb el que estableixen l'article 27 del Reial Decret 2.190/1995, de 28 de desembre, i l'article 13 del Decret 113/1996, de 5 de juny, del Govern Valencià, el cap del Servei Territorial dictà resolució denegatòria del visat i de les ajudes econòmiques sol·licitades per estimar que el preu de l'habitatge adquirit, amb l'objecte d'acollir-se als beneficis de la mencionada normativa, excedeix del resultat de multiplicar el mòdul de venda per la superfície útil d'aquesta.
  
Tercer. Contra l'esmentada resolució, la senyora Juana H. Julián Hernández, interposa un recurs ordinari dins del termini en la forma escaient, amb les al·legacions que consten en aquest i que es donen per reproduïdes per tal de ser breus.
  
Fonaments de dret
  
Primer. Aquesta direcció general és competent per a la resolució d'aquest recurs ordinari, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i del PAC), modificada per la Llei 4/1999, de 13 de gener, com pel que estableix el Decret 85/1999, de 30 de juliol de 1999, del Govern Valencià (DOGV núm. 3.551).
  
Segon. El que disposen els articles 107, 110, 114, 115, 116 i 117 de la LRJAP i PAC, quant a l'admissió i tramitació del recurs ordinari.
  
Tercer. D'acord amb el que estableix l'article 23 en relació amb l'article 27 del Reial Decret 2.190/1995, de 28 de desembre (BOE de 30.12.1995) i articles 5.2 i 13 del Decret 113/1996, de 5 de juny, del Govern Valencià (DOGV de 14.06.1996), serà requisit imprescindible per a accedir als préstecs qualificats i subvencions, que el preu màxim de venda no supere el resultat de multiplicar el mòdul ponderat corresponent a l'àrea geogràfica primera, aplicable en el moment de la qualificació provisional, o en el de la data en què es porte a terme la compravenda en els supòsits d'habitatges a preu taxat, pel coeficient de zona que corresponga.
  
Quart. De conformitat amb el que disposa l'article 5 apartat 2 in fine del Decret 113/1996, de 5 de juny, per a la determinació de la superfície útil dels habitatges a preu taxat, s'aplicaran les normes que regeixen per als habitatges de protecció oficial, és a dir els criteris establits en l'article 4 del Reial Decret 3.148/1978, de 10 de novembre, pel qual es desplega el Reial Decret Llei 31/1978, de 31 d'octubre, sobre política d'habitatge, que textualment diu:
  
«S'entén per superfície útil la del sòl de l'habitatge, tancada pel perímetre definit per la cara interior dels seus tancaments amb l'exterior o amb altres habitatges o locals de qualsevol ús. Així mateix inclourà la meitat de la superfície del sòl dels espais exteriors d'ús privatiu de l'habitatge, com ara terrasses, miradors, estenedors, o altres fins a un màxim del 10% de la superfície útil tancada...»
  
Cinqué. En el cas que ens ocupa examinada la documentació que hi ha en l'expedient es comprova que el preu màxim de venda, amb l'objecte d'acollir-se als beneficis de la normativa mencionada, supera el resultat de multiplicar el mòdul de venda per la superfície útil de l'habitatge adquirit, per la qual cosa procedeix confirmar la resolució dictada pel servei territorial.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'altra legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari interposat per la senyora Juana H. Julián Hernández contra la resolució del Servei Territorial d'Arquitectura i Habitatge d'Alacant de data 4 de desembre de 1997, que queda confirmada.
  
Contra aquesta resolució, que posa fi a la via administrativa, es podrà interposar recurs contenciós administratiu, davant el Jutjat Contenciós Administratiu d'Alacant, en el termini de dos mesos, comptadors des de l'endemà de la seua notificació, d'acord amb els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que puga exercir qualsevol altre recurs que estime convenient.
  
València, 6 de setembre de 1999.- El director general d'Arquitectura i Habitatge: José María García Zarco.